Απολλώνειοι αστεροειδείς

Οι απολλώνειοι αστεροειδείς (Apollo asteroids) είναι μία ομάδα γεωπλήσιων αστεροειδών, δηλαδή αστεροειδών που πλησιάζουν τη Γη. Πήραν το όνομά τους από τον αστεροειδή 1862 Απόλλων, τον πρώτο της ομάδας που ανακαλύφθηκε ποτέ (1932).

Οι απολλώνειοι αστεροειδείς διασχίζουν την τροχιά της Γης και ορίζονται ως οι αστεροειδείς που έχουν ταυτόχρονα μεγάλο ημιάξονα τροχιάς μεγαλύτερο από αυτόν της Γης (> 1 AU) και ελάχιστη απόσταση από τον Ήλιο (περιήλιο) μικρότερη από τη μέγιστη απόσταση Γης-Ηλίου (q < 1,017 AU).

Σήμερα είναι γνωστοί περισσότεροι από 7 χιλιάδες απολλώνειοι αστεροειδείς και οι 991 από αυτούς διαθέτουν αύξοντα αριθμό. Περισσότεροι από χίλιοι είναι αρκετά μεγάλοι και πλησιάζουν τη Γη αρκετά ώστε να ταξινομούνται ως «δυνητικά επικίνδυνοι αστεροειδείς» (Potentially Hazardous Asteroids, PHAs).

Γενικά, όσο ο μεγάλος ημιάξονας μιας τροχιάς αστεροειδούς βρίσκεται κοντά σε αυτόν της γήινης τροχιάς, τόσο μικρότερη είναι οι εκκεντρότητα που χρειάζεται ώστε να τέμνει αυτή η τροχιά την τροχιά της Γης. Το μετέωρο του Τσελιάμπινσκ, που εξερράγη στη γήινη ατμόσφαιρα στις 15 Φεβρουαρίου 2013, τραυματίζοντας περισσότερους από χίλιους ανθρώπους από θραύσματα γυαλιού σπασμένων παραθύρων, ήταν ένας πολύ μικρός απολλώνειος αστεροειδήςhttp://www.newscientist.com/article/dn23213-russian-meteor-traced-to-apollo-asteroid-family.html.

Κατάλογος
Ο μεγαλύτερος γνωστός απολλώνειος αστεροειδής είναι ο 1866 Σίσυφος, με διάμετρο περίπου 8,5 χιλιόμετρα (είναι ταυτόχρονα ο μεγαλύτερος από όλους τους αστεροειδείς που διασχίζουν την τροχιά της Γης, γενικότερα). Μερικοί σημαντικοί απολλώνειοι αστεροειδείς είναι οι παρακάτω:

 Ονομασία έτος ανακαλύψεως ανακαλύψας 1862 Απόλλων  1932  Καρλ Ράινμουτ 2101 Άδωνις  1936  Εζέν Ντελπόρτ 69230 Ερμής  1937  Καρλ Ράινμουτ 1685 Τόρο  1948  Καρλ Βιρτάνεν 1566 Ίκαρος  1949  Βάλτερ Μπάαντε (29075) 1950 DA  1950  Καρλ Βιρτάνεν 1620 Γεωγράφος  1951  Άλμπερτ Τζωρτζ Γουίλσον, Ρούντολφ Μινκόφσκι 4183 Κούνο  1959  Κούνο Χοφμάιστερ 1866 Σίσυφος  1972  Πάουλ Βιλτ 2063 Βάκχος  1977  Τσαρλς Κόουαλ 4015 Γουίλσον-Χάρινγκτον  1979  Έλινορ Χέλιν 4660 Νηρεύς  1982  Έλινορ Χέλιν 4197 Μορφεύς  1982  Έλινορ Χέλιν, Γιουτζήν Σουμέικερ 3200 Φαέθων  1983  Σάιμον Φ. Γκρην, John K.Davies / IRAS 14827 Ύπνος  1986  Καρολίν Σουμέικερ, Γιουτζήν Σουμέικερ 4486 Μίθρα  1987  Ερίκ Ελστ, Βλαντίμιρ Σκόντροφ 4179 Τουτάτης  1989  Κριστιάν Πολά 4581 Ασκληπιός  1989  Χένρυ Χολτ, Νόρμαν Τόμας 4769 Κασταλία  1989  Έλινορ Χέλιν 6489 Γκολέβκα  1991  Έλινορ Χέλιν (136617) 1994 CC  1994  Spacewatch (175706) 1996 FG3  1996  R.H. McNaught 65803 Δίδυμος  1996  Spacewatch (433953) 1997 XR2  1997  LINEAR (35396) 1997 XF11  1997  Spacewatch 1998 KY26  1998  Spacewatch (52760) 1998 ML14  1998  LINEAR 25143 Ιτοκάβα  1998  LINEAR (137108) 1999 AN10  1999  LINEAR (53319) 1999 JM8  1999  LINEAR 101955 Μπεννού  1999  LINEAR 54509 YORP  2000  LINEAR LINEAR: Ερευνητικό Πρόγραμμα Γεωπλήσιων Αστεροειδών Λίνκολν
 CSS : Ουράνια Επισκόπηση Catalina
 Spacewatch, στο Κιτ Πηκ

Παραπομπές

Εξωτερικοί σύνδεσμοι
 Πλήρης κατάλογος των απολλώνειων αστεροειδών
 Οι ομάδες των γεωπλήσιων σωμάτων  από τη NASA (21 Ιανουαρίου 2014)